# Fundació Ford

La Fundació Ford o en anglès Ford Foundation és una fundació dels Estats Units d'Amèrica amb la finalitat de promoure el benestar humà, creada el 15 de gener de 1936 (1936-01-15) per Henry Ford (1863-1947) i el seu fill Edsel (1893-1943). És una de les organitzacions filantròpiques més influents del món. Condueix accions i projectes a nivell mundial en l'àmbit de l'apoderament econòmic, l'ensenyament, els drets humans, el medi ambient, la democràcia, les arts creatives i el desenvolupament del tercer món.
El 1947 després de la mort d'ambdós fundadors, rebé 90% de les accions sense dret de vot de la Ford Motor Company. Entre 1955 i 1974 la fundació va vendre totes les accions i des d'aleshores ja no té cap relació amb la indústria automobilística. El 2013, tenia un patrimoni d'11.238 milions de dòlars, i era la segona de les cent fundacions principals dels Estats Units d'Amèrica, després de la Fundació Bill i Melinda Gates.
En certs moments ha sigut criticada per què hauria col·laborat amb l'Agència Central d'Intel·ligència (CIA) sobretot per a defendre els interessos econòmics i ideològics dels Estats Units.

## Principis

* Institucions públiques eficients són essencials perquè les comunitats siguin segures, lliures i pròsperes.
* Eixamplar les oportunitats i crear condicions que permetin a tothom de guanyar la seva vida dignament és essencial per a obtenir societats pròsperes.
* En cada societat, les persones dels grups desfavorits mereixen una formació.
* La llibertat d'expressió i la llibertat d'informació són essencials per a una societat sana i progressiva.
* La protecció i la promoció dels drets humans depenen d'una societat, funcionaris i serveis públics actius i compromesos amb la dignitat i el valor inherent de cada persona.
* El dret a l'habitatge accessible i segur, un sistema de transport eficient i llocs de treball de qualitat són essencials per a construir àrees metropolitanes pròsperes.
* La sexualitat i el dret a una salut reproductiva són fonamentals per a l'experiència humana. Totes les dones i tots els homes haurien de tenir el dret d'exercir aquests drets sense coerció ni violència.
* S'ha de facilitar l'accés als recursos naturals per a la gent pobra per tal de poder minvar la pobresa al món i sostenir la qualitat del medi ambient.

## Uns projectes patrocinats

* National Educational Television (1951): una xarxa americana de televisió educativa, integrada des del 1970 a la xarxa Public Broadcasting Service
* Projecte xile (1956)
* El programa Barri Sèsam (1969)
* Program for Playwrights per a estimular dramaturgs a teatres regionals
* El 1976, so sostenir el Grameen Bank per treure el seu projecte de micro-crèdits
* Des de 1987 va sostenir la recerca i la lluita contra l'epidèmia de la sida, de 1987 a 2010 va atorgar beques i fer donacions i beques per a un total de 29,5 milions de dòlars.
* L'International Fellowships Program (IFP) (2001-2013) per a sostenir fellows que representen grups locals desfavorits de fora dels Estats Units. Reben una beca in una formació de lideratge per a poder conduir els grups. Té un índex d'èxit de més de huitanta per cent.
* El 2009, va fer una donació de 300.000 dòlars a la Wikimedia Foundation per a desenvolupar la plataforma Wikimedia Commons i el 2011 una donació de 700.000 dòlars a Wikimedia Indonesia, per tal de contribuir a la llibertat d'informació.

## Referències

* ↑ «Top 100 U.S. Foundations by Asset Size (Les 100 fundacions majors per orde de patrimoni)» (en anglès). Foundation Center. Arxivat de l'original el 13 de novembre 2015. [Consulta: 5 abril 2014].
* ↑ Laura Ramos, Els crims del deute, Barcelona, Icaria Editorial, 2006, pàgina 55, ISBN 9788474268676
* ↑ US Philanthropic Support to Address HIV/Aids in 2010, Funders Concerned About Aids, 2010, pàgina 23
* ↑ «Individuals Seeking Fellowships» (en anglès). Ford Foundation, 2014. [Consulta: 5 abril 2014].
* ↑ «Comunicado oficial» (castellà), 21 de juliol de 2010
* ↑ «Wikimedia Foundation receives Ford Foundation grant to grow Wikimedia Commons, a free educational media repository», juliol de 2009
* ↑ «Wikimedia Indonèsia» (en anglès). Fundació Ford. Arxivat de l'original el 7 d’abril 2014. [Consulta: 5 abril 2014].